text: Pistolbevæbnede røvere truer købmand til at udlevere penge
  19 november 2017 kl. 16.21
  Fire mænd har søndag eftermiddag begået røveri mod en købmandsbutik i Bevtoft. To af røverne var bevæbnet med pistoler.
  De fire mænd kom klokken 16.48 ind i købmandsbutikken, og truede sig til at få udleveret et kontantbeløb fra kassen.
  Alle fire mænd bar sorte huer, der var trukket ned over ansigtet. To af gerningsmændene var bevæbnet med pistoler, oplyser vagtchefen ved Syd- og Sønderjyllands Politi, til TV SYD.
  De fire mænd stak af til fods i retning mod idrætshallen.
  Gerningsmændene beskrives som mellem 180 og 185 cm høje og almindelige af bygning.
  KLIK og se mere tv på localeyes.dk
  Den ene af røverne talte dansk, men politiet vurderer, at der er tale om udlændinge. Den røver, der førte ordet, var iklædt et rødt tørklæde.
  Personalet er chokeret, men ingen er kommet alvorligt til skade ved røveriet, oplyser politiet.
  Vagtchefen oplyser, at et ukendt vidne fulgte efter røverne. Ham vil politiet gerne i kontakt med.
  Syd- og Sønderjyllands Politi oplyser til TV SYD, at flere vidner har henvendt sig med oplysninger i sagen. Dem skal de nu se nærmere på.
  Vidner kan kontakte politiet på 1-1-4.
  